Legetøjskæden har ikke brugt navnet Fætter BR om sig selv de sidste to-tre år. Det er formentligt en følge af, at 75 % af firmaet bag, Top-Toy, blev solgt til kapitalfonden EQT i 2015. Faktum er i hvert fald at kæden nu konsekvent omtales som BR på dens hjemmeside. Butikkerne er imidlertid registret som P-enheder til Top-Toy i Det Centrale Virksomhedsregister. Her er de fleste butikker navngivet som "BR-Legetøj Stednavn", men enkelte butikker, især de nyere, bruger ikke bindestreg.
Så nu er spørgsmålet, om artiklen skal flyttes til BR, BR-Legetøj eller BR Legetøj. -- () 17. dec 2018, 14:21 (CET)
Hvis det generelle navn er "BR-Legetøj" bør artiklen stå under dette navn i min optik. mvh () 17. dec 2018, 14:35 (CET)
Udviklingen er gået lidt hurtigere end ventet, for Top-Toy er blevet erklæret konkurs i dag. De fleste butikker er lukket, og resten bliver det til nytår om end med forbehold for et ophørsudsalg i januar. Om nogen vil overtage resterne står i øjeblikket hen i det uvisse. -- () 28. dec 2018, 22:25 (CET)
Som sådan er det jo irrelevant, hvad de kalder sig selv, hvis alle andre kalder dem noget andet - og det ser ud til at det er almindeligt at kalde dem "Fætter BR". -- () 29. dec 2018, 12:18 (CET)
Der er ikke konsensus om flytning, så forslaget trækkes. Til gengæld har jeg tilføjet et afsnit i artiklen om de forskellige navne. Der er dog problemer med en IP-bruger, der bliver ved med at fjerne oplysninger om andre navne end Fætter BR i indledningen. Hvis det fortsætter, bør artiklen semibeskyttes til der er faldet ro over tingene. -- () 19. jan 2019, 13:27 (CET)
